AQShningAl-Qudsdagi elchixonasi/Foto: JERUSALEM POST AQSh Iordaniya, Isroil va Turkiyadagi o‘z elchixonalarini qo‘riqlash xizmatini kuchaytirdi, bu Al-Qudsda elchixona ochilganidan so‘ng yuz berdi, deb xabar qilmoqda NBC News manbaga asosan. Telekanal ma’lumotlariga ko‘ra, Qo‘shma Shtatlarning Turkiya, Isroil va Iordaniyadagi elchixonalariga o‘nlab dengiz-piyoda askarlari yetib kelgan. Ta’kidlanishicha, Davlat departamenti va Pentagon AQShning Livan, Misr hamda Pokistondagi elchixonalarida ham xavfsizlikni kuchaytirish imkoniyatini ko‘rib chiqmoqda. Manbalar so‘zlariga ko‘ra, Amerika hukumati Al-Qudsda elchixona ochilgani fonida norozilik namoyishlari yuz berishidan xavfsiramoqda.